টু ক্যাচ অ্যা ডলার

টু ক্যাচ অ্যা ডলার: মুহাম্মদ ইউনূস ব্যাংকস অন আমেরিকা হলো বিশ্বব্যাপী দারিদ্র্যের বিরুদ্ধে শান্তিতে নোবেল পুরস্কার বিজয়ী মুহাম্মদ ইউনূসের কার্যক্রম নিয়ে গেইল ফেরারো প্রযোজিত ও পরিচালিত একটি প্রামাণ্য চলচ্চিত্র। এটি ২০১০ সালে মুক্তি পায়। প্রামাণ্যচিত্রে ১৯৭০-এর দশকে গ্রামীণ ব্যাংকের উত্থান প্রদর্শনের পর মার্কিন যুক্তরাষ্ট্রে গ্রামীণ আমেরিকার কার্যক্রম শুরুর দিনগুলোতে দৃষ্টি নিবদ্ধ করে। বিশেষ করে, যখন ২০০৮ সালে নিউইয়র্কের কুইনসে গ্রামীণ আমেরিকার যাত্রা শুরু হয়। চলচ্চিত্রের নামটি মুহাম্মদ ইউনূসের একটি বক্তৃতার অংশ থেকে নেওয়া হয়েছে, যেখানে তিনি বলেন, "In a world where you need a dollar to catch a dollar, you need to have something to help the bottom people to lift themselves up." (এমন একটি পৃথবীতে যেখানে আপনার একটি ডলার আয় করতে আরেকটি ডলারের প্রয়োজন হয়, সেখানে নিম্নস্তরের মানুষদের উপরে উঠাতে আপনার কিছু একটা থাকার প্রয়োজন হবে।)To Catch a Dollar  film trailer

চলচ্চিত্রটি ২০১০ সালের সানড্যান্স চলচ্চিত্র উৎসবে প্রথমবারের মতো প্রদর্শিত হয়। পরবর্তীতে ২০১১ সালের শুরুর দিকে নিউইয়র্ক ও লস অ্যাঞ্জেলেস শহরে প্রদর্শনীর পর সমগ্র মার্কিন যুক্তরাষ্ট্র ও অন্যান্য দেশে মুক্তি পায়।

 সারমর্ম 
চলচ্চিত্রটি গ্রামীণ ব্যাংকের দীর্ঘকালীন পরিচালক শাহ নেওয়াজ ও গ্রামীণ আমেরিকা সেন্টারের পরিচালক আলেথিয়া ম্যান্ডেজের কার্যক্রমকে ঘিরে আবর্তিত হয়। তারা নিউইয়র্কের কুইনসে সফলভাবে গ্রামীণ আমেরিকা প্রতিষ্ঠায় নিযুক্ত হয়। চলচ্চিত্রে গ্রামীণ আমেরিকার প্রথম গ্রাহকের জীবনের গল্প তুলে ধরা হয়। তিনি একজন দরিদ্র‍ নারী, যিনি সেলুন ও বেকারির মতো ব্যবসার মাধ্যমে দারিদ্র‍্যসীমা থেকে বের হতে চান। চলচ্চিত্রে নেওয়াজ এবং ম্যান্ডেজকে একটি ছোট অফিসে কাজ করতে দেখা যায়। তারা কখনো কখনো গ্রাহকের বাড়িতে ছোটখাট দলে সভা আয়োজন করে। কেননা, সংঘবদ্ধ ঋণ কার্যক্রম গ্রামীণ ব্যাংকের কার্যক্রমের অন্যতম মূল ভিত্তি।Grameen America - How GA Works - The Model

বাংলাদেশ থেকে আগত ফুলব্রাইট স্কলারশিপপ্রাপ্ত ইউনূস ক্ষুদ্রঋণ ব্যবস্থার জনক। ক্ষুদ্রঋণ হলো এমন একটি স্বল্প অর্থের ঋণ, যা প্রথাগত ব্যাংকব্যবস্থায় জামানত দিতে অসমর্থ ক্ষুদ্র উদ্যোক্তাদের প্রদান করার উদ্দেশ্যে পরিচালিত হয়। ইউনূসের ক্ষুদ্রঋণের ধারণা এবং দারিদ্র‍্য নিরসনে তার ইচ্ছা থেকে গ্রামীণ ব্যাংক প্রতিষ্ঠা করেন, যা বাংলাদেশে সাধারণ মানুষদের সহায়তায় কার্যকরী হয়। এছাড়া গ্রামীণ ফাউন্ডেশন প্রতিষ্ঠার মাধ্যমে বহির্বিশ্বেও এর কার্যক্রম ছড়িয়ে পড়ছে। ২০০৮ সালে "দারিদ্র‍্যমুক্ত পৃথিবী গঠনের লক্ষ্যে" ইউনূস গ্রামীণ আমেরিকা প্রতিষ্ঠা করেন।Grameen America homepage ২০১০ সালের জুন মাসে গ্রামীণ আমেরিকার প্রতিবেদন অনুযায়ী সংস্থাটি প্রায় ২,০০২ জনকে সর্বমোট ৪৩ লাখ মার্কিন ডলারের ঋণ প্রদান করেছে এবং ঋণগ্রহীতাদের ৯৯% সময়মতো অর্থ পরিশোধ করেছে।Grameen America

 তথ্যসূত্র 

 বহিঃসংযোগ 



বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:দারিদ্র‍্য বিষয়ক প্রামাণ্য চলচ্চিত্র
বিষয়শ্রেণী:নিউইয়র্ক শহর সম্পর্কিত প্রামাণ্য চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:মুহাম্মদ ইউনূস